ສົມເດັດພະເທບ ພະຣັດຣາຊະສຸດາ ຣາຊະອານາຈັກ ໄທ ສະເໜີປື້ມພາບກ່ຽວກັບ ຫວຽດນາມ
ສົມເດັດພະເທບ ພະຣັດຣາຊະສຸດາ ຣາຊະອານາຈັກໄທ (ເບື້ອງຊ້າຍ)
ວັນທີ 28/5, ສົມເດັດພະເທບ ພະຣັດຣາຊະສຸດາ ຣາຊະອານາຈັກໄທ ໄດ້ລົງຢ້ຽມຢາມສະຖານທູດ ຫວຽດນາມ ປະຈຳໄທ ແລະ ເຂົ້າຮ່ວມພິທີສະເໜີປື້ມພາບດ້ວຍຊື່ວ່າ: “ຫວຽດນາມ ຜ່ານກ້ອງຖ່າຍຮູບຂອງ ສົມເດັດພະເທບ ພະຣັດຣາຊະສຸດາ”. ນີ້ແມ່ນໜຶ່ງໃນບັນດາການເຄື່ອນໄຫວສຳຄັນນອນໃນບັນດາເຫດການສະເຫຼີມສະຫຼອງ 40 ປີແຫ່ງວັນສ້າງຕັ້ງການພົວພັນທາງການທູດ ຫວຽດນາມ - ໄທ (6/8/1976 – 6/8/2016). ປື້ມພາບ “ຫວຽດນາມ ຜ່ານກ້ອງຖ່າຍຮູບຂອງ ສົມເດັດພະເທບ ພະຣັດຣາຊະສຸດາ” ໂດຍສະຖານທູດ ຫວຽດນາມ ປະຈຳໄທຮຽບຮຽງທີ່ໄດ້ເຕົ້າໂຮມຮູບຖ່າຍທີ່ສວຍງາມກ່ຽວກັບ ຫວຽດນາມ 100 ແຜ່ນ. ໃນນັ້ນມີ 60 ແຜ່ນໂດຍສົມເດັດພະເທບ ພະຣັດຣາຊະສຸດາ ຖ່າຍຮູບເອງໃນການຢ້ຽມຢາມ ຫວຽດນາມ ຄັ້ງຕ່າງໆແຕ່ປີ 1993 – 2015 ພ້ອມກັບບັນດາຮູບເອກະສານທີ່ລຳ້ຄ່າອື່ນໆກ່ຽວກັບການພົບປະຄັ້ງຕ່າງໆລະຫວ່າງສົມເດັດພະເທບ ພະຣັດຣາຊະສຸດາ ໄທ ກັບການນຳ ຫວຽດນາມ ແລະ ບັນດາການຢ້ຽມຢາມຂອງ ສົມເດັດພະເທບ ພະຣັດຣາຊະສຸດາ ໄທ ໄປຍັງບັນດາທັດສະນີຍະພາບ, ປູຊະນີຍະສະຖານປະຫວັດສາດ, ວັດທະນະທຳ ຫວຽດນາມ.
(ແຫຼ່ງຄັດຈາກ VOV)